ԵԱՀԿ-ի գործող նախագահն ու համանախագահները կոչ են արել Հայաստանի և Ադրբեջանի նախագահներին անհապաղ միջոցներ ձեռնարկել լարվածությունը թուլացնելու ուղղությամբ և հարգել հրադադարի համաձայնագիրը։ «Վրեժխնդրությունն ու հետագա բռնությունները միայն կդժվարացնեն տևական խաղաղության հասնելու շարունակվող ջանքերը»,-շեշտել են նրանք` միաժամանակ հորդորելով երկու երկրների նախագահներին հնարավորինս շուտ վերսկսել հակամարտության խաղաղ կարգավորման բանակցությունները, որոնք տարածաշրջանի ժողովուրդներին խաղաղություն և իրական հաշտեցում բերելու միակ ուղին են։